Star Wars Galactic Battlegrounds Trial
Computer:	64 MB ram, 233 MHz, godt 3D-grafikkort
Harddisk: 	140 MB 
Internet: 	www.swgalacticbattlegrounds.com

Her har du mulighed for at tage på tur i Lucas’ klassiske, eventyrlige verden af robotter, Storm Troopers, behårede monstre og lyssværd.

Når spillet er installeret, åbner du det via Programmer under Start-menuen. Vælg  LucasArts og derefter Star Wars Galactic Battlegrounds Trial og så Play Star Wars Galactic Battlegrounds Trial.

Nu får du et vindue, hvor du med et klik på Help og derefter på View Readme kan læse om spillet. Men nu skal du i gang. Klik på Start Game.

Nu får du en menu. Her kan du i Options indstille lyd, musik og grafik.
Klik på de hvide hjelme med teksten Single Player. Og klik derefter på Campaigns og så på de to fartøjer med månen bag. I nederste højre hjørne kan du vælge sværhedsgrad. Hvis du er begynder, anbefaler vi Easy.

Nu hører du en stemme og ser tekst på skærmen. Lyt færdigt. Derefter får du en skærm hvor du kan læse, hvad dine Objectives, dine mål med denne mission, er. Klik også på Intelligence og Reconnaissance for at få flere oplysninger. Klik på OK, når du er færdig. Nu er spillet i gang. 

Du kan altid læse din opgave igen ved i nederste højre hjørne at klikke på knappen med de to flueben. Enkelte gange under spillet dukker der i skærmens øverste højre hjørne en rød tekst op: Objectives have changed. Klik så på knappen med fluebenene, og læs opgavens nye indhold.

Du kan flytte en enkelt Storm Trooper, de hvide soldater, ved at venstreklikke på en enkelt og så højreklikke på det sted, han skal gå hen. Du kan også vælge en hel gruppe ved at holde venstre musetast nede og trække musen hen over gruppen. Højreklik der, hvor gruppen skal gå hen. Trooperne skyder selv, når der er brug for det. Husk altid at have en håndfuld Troopere omkring Darth Vader. Han må ikke dø.

Det overvejende sorte vindue nederst på skærmen viser det land, du har “opdaget”. Du kan flytte billedet ved at holde venstre musetast nede på den grønne firkant og så flytte den. Du kan også bare flytte musemarkøren til kanten af det store billede.

God jagt på general Dodonna!

Hvis du vil gemme og/eller afslutte spillet, klikker du på knappen oven over den med fluebenene. Hvis du vil afslutte: Klik på Quit Current Game og så på Yes og nu på Scenario Menu. Klik derefter på krydset i øverste højre hjørne. Nu får du en tekst, der fortæller om den fulde version. Klik med musen, og programmet er afsluttet.